**Prevádzka a vnútorný režim školy od 2.9.2020 do 18.9.2020**

**Podmienky na zabezpečenie bezpečnosti a ochrany zdravia žiakov**

* Škola bude mať prevádzku od 7.30 hod do 16.30 hod.
* Vstup do budovy školy bude organizovaný podľa časového harmonogramu v čase od 7.30 do 8.00 hod. v 5 minútových intervaloch.
* Škola bude vykonávať ranný filter merania teploty, zabezpečí dezinfekciu rúk pri príchode žiakov do školy.
* Každý žiak je povinný v prvý deň pri príchode odovzdať „Zdravotný dotazník a vyhlásenie zákonného zástupcu dieťaťa / žiaka pre začiatkom nového školského roka..."
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy.
* V prípade výskytu týchto príznakov škola ihneď telefonicky kontaktuje zákonného zástupcu dieťaťa a umiestni dieťa do izolačnej miestnosti. Zákonný zástupca je povinný si dieťa prísť bezodkladne a osobne prevziať.
* V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže prehlásením o bezinfekčnosti podpísaným zákonným zástupcom.
* Všetci žiaci sú povinní v spoločných priestoroch budovy školy nosiť rúška.
* Každý žiak bude nosiť do školy 2 rúška, bude mať papierové vreckovky a odporúčame aj vlastný dezinfekčný (antivirálny) prostriedok k použitiu.
* Pedagogickí zamestnanci a odborní zamestnanci základnej školy v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia rozstupy medzi žiakmi pri výchovno-vzdelávacom procese.
* Vyučovanie bude prebiehať podľa rozvrhu hodín s 10 minútovými prestávkami :
	+ 1.- 4. ročník → 4 vyučovacie hodiny do 14. 9. , ďalej podľa rozvrhu hodín ,
	+ 5.-9. ročník → 5 vyučovacích hodín do 14. 9., ďalej podľa rozvrhu,
	+ pobyt v škole bude realizovaný bez veľkej prestávky.
* Pedagogický zamestnanec alebo odborný zamestnanec základnej školy nosí rúško alebo ochranný štít všade vo vnútorných priestoroch školy.
* V miestnosti, v ktorej sa zdržuje trieda, bude zabezpečené časté a intenzívne vetranie.
* Triedy sa nedelia na skupiny, telená a športová výchova sa realizuje výlučne vo vonkajších priestoroch školy, v školskom športovom areáli, v prípade nepriaznivého počasia bude teoretická príprava v triede.
* Upratovanie a dezinfekcia toaliet prebieha 2x denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí). Minimálne raz denne sa vykoná dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú.

**Prvý deň pri vstupe do budovy školy 2.9.2020**

* Žiak vstupuje do budovy v rúšku, medzi 7.30 a 8.00 hod. podľa rozpisu cez átrium a cez hlavný vchod.
	+ budú kontrolované vyplnené a podpísané prehlásenie o bezinfekčnosti prostredia
	+ dezinfikované ruky.
* Žiaci odchádzajú do triedy.
* Dozor na chodbách vykonávajú zamestnanci od 7.30 hod.
* V triede odovzdá triednemu učiteľovi vyhlásenie o bezinfekčnosti a zdravotný dotazník
* Vyučovanie v prvý deň končí o 11.00 hod.
* ŠKD končí o 16.00 hod.

**Žiak je povinný**

* Každý deň (až do odvolania) priniesť do školy dve rúška a balík hygienických vreckoviek.
* Nosiť rúško všade v spoločných vnútorných priestoroch základnej školy.
* Nosiť rúško v triede II. stupňa počas výchovno-vzdelávacieho procesu.
* Po príchode do školy sa prezuť a odložiť si veci do skrinky, následne ide žiak priamo do triedy. Okrem školských pomôcok, mobilu, rezervného rúška, papierových vreckoviek, nápoja a desiaty si žiak nič iné do školy nenosí.
* Žiak si v triede umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami – použije mydlo v dávkovači a papierovú utierku, ktorú po použití odhodí do koša.
* Na toaletách použije rovnako antibakteriálne mydlo v dávkovači a jednorazové papierové utierky.

**Stravovanie v školskej jedálni**

* Žiaci majú zabezpečené stravovanie v školskej jedálni v zmysle usmernení RÚVZ.
* V školskej jedálni sa stravujú žiaci, ktorí odovzdali prihlášku na stravu a nie sú zo stravovania odhlásení
* Žiak, ktorí sa nechce stravovať, musí sa zo stravovania odhlásiť najneskôr v ten deň do 7.30 hod., kedy nechce odobrať stravu.
* Odhlásenie z obeda je možné elektronicky na: odhláškysjlamac@gmail.com
* Výdaj stravy bude prebiehať v čase 11:30 hod. - 14:30hod. po triedach podľa stanoveného harmonogramu.
* Pred vstupom do priestorov ŠJ si každý umyje ruky (použije mydlo v dávkovači a papierové utierky v triede) a vydezinfikuje ruky použitím dezinfekčného prostriedku, ktorý je v stojane s bezdotykovým dávkovačom dezinfekcie.
* Stravu vydá žiakovi personál spolu s čistým hygienicky zabaleným príborom. Žiaci si sami jedlo a pitie nedokladajú.

**Pobyt v školskom klube detí (ŠKD)**

* ŠKD bude v prevádzke do 16:30 hod. Z dôvodu ochrany pred komunitným šírením ochorenia COVID – 19 v základnej škole, ak sú žiaci odprevádzaní do a zo školy, prichádzajú a odchádzajú len s osobami, ktoré so žiakom žijú v spoločnej domácnosti.
* V čase od obeda do 16:30 je každé oddelenie so svojou pani vychovávateľkou alebo vychovávateľom.
* V prípade priaznivého počasia trávia žiaci čas vonku v areáli školy.
* Ranná ani dlhá služba nebude v ŠKD v tomto období zabezpečovaná.
* Zákonný zástupca je povinný rešpektovať čas otvorenia a zatvorenia školy a prispôsobiť tak príchod a odchod dieťaťa v danom čase.

**Zákonný zástupca**

* Predkladá, prostredníctvom svojho dieťaťa, pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie zákonného zástupcu o bezinfekčnosti dieťaťa a zdravotný dotazník. Bez tohto vyhlásenia a dotazníka nie je možné žiaka do školy vpustiť. Tlačivo sa nachádza na [www.skolalamac.sk](http://www.skolalamac.sk), [www.minedu.sk](http://www.minedu.sk),
* rešpektuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy,
* berie na vedomie, že ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje zákonného zástupcu, ktorý následne kontaktuje pediatra dieťaťa.
* zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk),
* dodržiava pokyny riaditeľky školy, ktoré upravujú podmienky prevádzky školy zahrnuté v tomto dokumente,
* rešpektuje zmenenú organizáciu vyučovania,
* rešpektuje zákaz zhromažďovania sa osôb pred školou a v areáli školy
* rešpektuje zákaz vstupu do budovy školy

**Harmonogram príchodov žiakov**

Žiaci vchádzajú do budovy školy dvomi vchodmi:

* hlavným vchodom - žiaci I. stupňa,
* vchodom z átria – žiaci II. stupňa.

|  |  |  |
| --- | --- | --- |
| **Čas** | **Miesto vstupu** | **Triedy** |
|
| 7:30 | **hlavný vchod** | 3.A, 3.B, 3.C, 4.A, 4.B, 4.C |
| 7:30 | **átrium** | 5.A, 5.B, 5.C, 6.A, 6.B |
| 7:40 | **hlavný vchod** | 1.A, 1.B, 1.C, 1.D, 2.A, 2.B, 2.C |
| 7:40 | **átrium** | 7.A, 7.B, 8.A, 8.B, 8.C, 9.A, 9.B |

**Úprava zvonenia**

7.30 – 7:55 – ranné aktivity, nástup do školy

 prvá hodina - 8.00 – 8.45

 druhá hodina – 8.55 – 9.40 desiatová prestávka

tretia hodina – 9.55 – 10.40

štvrtá hodina – 10.50 – 11.35

piata hodina – 11.45 – 12.30

Obed – 11.30 – 14.30 – podľa harmonogramu

16.30 – končí popoludňajšia činnosť v ŠKD

Vstup rodičov do školy je zakázaný (okrem rodičov žiakov 1.ročníka). V prípade nutnosti je potrebné telefonicky (0264780640), príp. e-mailom (info@skolalamac.sk) kontaktovať vedenie školy a dohodnúť si termín.

Všetky uvedené opatrenia sú v súlade s implementáciou odporúčaní Úradu verejného zdravotníctva a sú založené na princípe ROR (rúško, odstup, ruky)

**Prevádzka a vnútorný režim školy od 21.9.2020 do odvolania**

**Podmienky na zabezpečenie bezpečnosti a ochrany zdravia žiakov**

* pre školu budú platiť pravidlá príslušnej fázy tzv. „semafor“ (zelená, oranžová, červená)

|  |  |  |  |  |  |  |  |
| --- | --- | --- | --- | --- | --- | --- | --- |
| **Zelená fáza** | **Pri vstupe** | **Rúška** | **Odstupy** | **Pri príznakoch COVID 19** | **Školská dochádzka** | **Mimo vyučovacieho procesu (ŠKD)** | **Stravovanie** |
| Žiaci | Odporúčaný ranný filter | V interiéri mimo triedy. | Počas vyučovania učitelia udržiavajú odstup od žiakov a počas prestávok všetci udržiavajú vzájomný odstup. | Bezprostredná izolácia a odchod do domáceho prostredia. | Prebieha riadne vyučovanie so zvýšenými hygienickými opatreniami. | Zásady ako v škole, prispôsobené na svoje podmienky. V ŠKD - podľa možností nespájať rôzne triedy, dodržiavať odstupy aj medzi žiakmi.  | Podľa možností stravovanie po triedach, nepremiešavanie tried v jedálni. Nepremiešavanie so stravníkmi (z prostredia mimo školy). |
| Pedagogickí zamestnanci, odborní zamestnanci | ROR  | Odporúčanie nosiť rúško (štít) počas vych.- vzdel. procesu. | Odchod do domáceho prostredia, **tel. kontakt** s lekárom v prípade potreby. |
| Nepedagogickí zamestnanci | ROR  | Podľa opatrenia ÚVZ SR. | Udržiavajú odstup. | Odchod do domáceho prostredia, **tel. kontakt** s lekárom v prípade potreby. |
| Rodičia | Nevstupujú do budovy (okrem 1.r. s rúškom)  | Pred budovou udržiavajú odstup.  | Okamžité vyzdvihnutie žiaka, tel. kontakt s lekárom v prípade potreby.  |
| Škola/Zriaďovateľ | Zabezpečí dezinfekciu, odstupy pred budovou školy | **Škola čaká na pokyny RÚVZ.** |

* Škola bude mať prevádzku od 6.30 hod do 17.30 hod.
* Vstup do budovy školy bude organizovaný bez časového harmonogramu, cez dva vchody do budovy (hllavný vchod, átrium) čase od 7.40 do 7.55 hod.
* Škola bude vykonávať ranný filter merania teploty v triedach podľa potreby, zabezpečí dezinfekciu rúk pri príchode žiakov do školy.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy.
* V prípade výskytu týchto príznakov škola ihneď telefonicky kontaktuje zákonného zástupcu dieťaťa a umiestni dieťa do izolačnej miestnosti. Zákonný zástupca je povinný si dieťa prísť bezodkladne a osobne prevziať.
* V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže prehlásením o bezinfekčnosti podpísaným zákonným zástupcom.
* Pedagogickí zamestnanci a odborní zamestnanci základnej školy v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia rozstupy medzi žiakmi pri výchovno-vzdelávacom procese.
* Vyučovanie bude prebiehať podľa riadneho rozvrhu hodín.
* V miestnosti, v ktorej sa zdržuje trieda, bude zabezpečené časté a intenzívne vetranie.
* V prípade, že bude žiak chýbať v škole, opätovne prinesie vyhlásenie o bezinfekčnosti prostredia.

**Žiak je povinný**

* Žiak dodržiava aktuálne hygienicko-epidemiologické opatrenia a to: v triede si umýva ruky bežným spôsobom – použije mydlo v dávkovači a papierovú utierku, ktorú po použití odhodí do koša.
* Na toaletách použije rovnako antibakteriálne mydlo v dávkovači a jednorazové papierové utierky.

**Stravovanie v školskej jedálni**

* Žiaci majú zabezpečené stravovanie v školskej jedálni v zmysle usmernení RÚVZ.
* V školskej jedálni sa stravujú žiaci, ktorí odovzdali prihlášku na stravu a nie sú zo stravovania odhlásení
* Žiak, ktorí sa nechce stravovať, musí sa zo stravovania odhlásiť najneskôr v ten deň do 7.30 hod., kedy nechce odobrať stravu.
* Odhlásenie z obeda je možné elektronicky na: odhlaskysjlamac@gmail.com.
* Výdaj stravy bude prebiehať v čase 11:30 hod. - 14:30hod. po triedach podľa stanoveného harmonogramu.
* Pred vstupom do priestorov ŠJ si každý umyje ruky (použije mydlo v dávkovači a papierové utierky) a vydezinfikuje ruky použitím dezinfekčného prostriedku, ktorý je v stojane s bezdotykovým dávkovačom dezinfekcie.

**Pobyt v školskom klube detí (ŠKD)**

* ŠKD bude v prevádzke od 6:30 hod do 17.30 hod. V rannom školskom klube vedie vychovávateľka evidenciu prítomných žiakov
* V čase od obeda do 16:00 je každé oddelenie so svojou pani vychovávateľkou. Po 16.00 hod idú do zberných tried. V zberných triedach sa vedie evidencia prítomných žiakov.
* V prípade priaznivého počasia trávia žiaci čas vonku v areáli školy.

**Zákonný zástupca**

* rešpektuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy,
* berie na vedomie, že ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje zákonného zástupcu, ktorý následne kontaktuje pediatra dieťaťa.
* zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy
* dodržiava pokyny riaditeľky školy, ktoré upravujú podmienky prevádzky školy zahrnuté v tomto dokumente,
* rešpektuje zákaz zhromažďovania sa osôb pred školou a v areáli školy
* rešpektuje zákaz vstupu do budovy školy (okrem žiakov prvého ročníka, ktorých môže sprevádzať iba 1 zákonný zástupca)

**Harmonogram príchodov žiakov**

Žiaci vchádzajú do budovy školy dvomi vchodmi: hlavným vchodom a vchodom z átria.

Vstup rodičov do školy je zakázaný (okrem rodičov žiakov 1.ročníka). V prípade nutnosti je potrebné telefonicky (02/64780640), príp. e-mailom (info@skolalamac.sk) kontaktovať vedenie školy a dohodnúť si termín.

Všetky uvedené opatrenia sú v súlade s implementáciou odporúčaní Úradu verejného zdravotníctva a sú založené na princípe ROR (rúško, odstup, ruky)

|  |  |  |  |  |  |  |  |
| --- | --- | --- | --- | --- | --- | --- | --- |
| **Oranžová fáza - podozrenie na ochorenie osôb** | **Pri vstupe** | **Rúška** | **Odstupy** | **Pri podozrení na ochorenie - žiak/ pracovník** | **Školská dochádzka** | **Mimo vyučovacieho procesu (ŠKD,)** | **Stravovanie** |
| Opatrenia zelenej fázy + opatrenia nad rámec |
| Žiaci | ROR  | V interiéri mimo triedy. | Počas vyučovania učitelia udržiavajú odstup od žiakov a počas prestávok všetci udržiavajú vzájomný odstup. | Domáca izolácia úzkych kontaktov do doby určenej RÚVZ alebo všeobecným lekárom. Návrat do zelenej fázy po usmernení RÚVZ alebo všeob. lekára. Prechod do červenej fázy len základe usmernenia RÚVZ.  | Prerušená pre žiaka s podozrením na ochorenie a jeho úzke kontakty (možnosť zvážiť dištančné vzdelávanie). V ostatných triedach prebieha riadne vyučovanie so zvýšenými hygienickými opatreniami.  | Zásady ako v škole, prispôsobené na svoje podmienky. Uzatvoriť oddelenie (krúžok, triedu), v ktorom boli žiaci v blízkom kontakte so žiakom resp. PZ, OZ, NZ školy, školského zariadenia s podozrením na ochorenie COVID - 19. | Podľa možností stravovanie po triedach, nepremiešavanie tried v jedálni. Nepremiešavanie so stravníkmi (z prostredia mimo školy) |
| Pedagogickí zamestnanci, odborní zamestnanci | Odporúčanie nosiť rúško (štít) počas vych.- vzdel. procesu. |
| Nepedagogickí zamestnanci | Podľa opatrenia ÚVZ SR. | Udržiavajú odstup. |
| Rodičia | Nevstupujú do budovy. So žiakom 1.r. max. jedna osoba s rúškom. | Pred budovou udržiavajú odstup.  |
| Škola/Zriaďovateľ | Zabezpečí zvýšenú frekvenciu dezinfekcie, odstupy pred budovou školy a pod. |

Podmienky na zabezpečenie bezpečnosti a ochrany zdravia žiakov, prevádzku a vnútorný režim školy v prípade, ak bude škola v oranžovej fáze, bude škola prispôsobovať podľa aktuálnej situácie v súlade s odporúčaniami RÚVZ

|  |  |  |  |  |  |  |  |
| --- | --- | --- | --- | --- | --- | --- | --- |
| **Červená fáza - ochorenie osôb** | **Pri vstupe** | **Rúška** | **Odstupy** | **Pri ochorení 2 žiakov a/alebo 1 PZ a/alebo 2 NZ** | **Školská dochádzka** | **Mimo vyučovacieho procesu (ŠKD)** | **Stravovanie** |
| Opatrenia oranžovej fázy + opatrenia nad rámec |
| Žiaci | Povinný ranný filter s povinným meraním teploty (bez zaznamenávania). | Povinne v interiéri. | Počas vyučovania učitelia udržiavajú odstup od žiakov a počas prestávok všetci udržiavajú vzájomný odstup. | Domáca izolácia osôb v úzkom kontakte do usmernenia RÚVZ. V triedach s potvrdením ochorenia prerušiť vyučovanie.  | Prezenčné vyučovanie 1. - 5. roč. v skupinách do 15 žiakov, 6. - 9. ročník - dištančné vzdelávania podľa možností školy. | Zrušiť hromadné vyučovanie, krúžky. Oddelenia ŠKD - max. 15 žiakov a dodržiavať skupiny ako v škole. Individuálne vyučovanie realizovať v súlade s ROR.  | Stravovanie po skupinách, nepremiešavanie skupín v jedálni. Nepremiešavanie so stravníkmi (z prostredia mimo školy). |
| Pedagogickí zamestnanci, odborní zamestnanci | Povinne rúško (štít) v interiéri. |
| Nepedagogickí zamestnanci | Podľa opatrenia ÚVZ SR. | Udržiavajú odstup. |
| Rodičia | Nevstupujú do budovy.  | Pred budovou minimalizovať zhromažďovanie osôb.  |
| Škola/Zriaďovateľ | Zabezpečí zvýšenú frekvenciu dezinfekcie, odstupy pred budovou školy a pod. Zriaďovateľ obmedzí využívanie vnútorných priestorov školy tretími osobami (kurzy, prenájmy) - okrem poskytovania zdravotnej starostlivosti.  |

Podmienky na zabezpečenie bezpečnosti a ochrany zdravia žiakov, prevádzku a vnútorný režim školy v prípade, ak bude škola v červenej fáze, bude škola prispôsobovať podľa aktuálnej situácie v súlade s odporúčaniami RÚVZ.

V Bratislave 24. 8. 2020

 Mgr. Alena Petáková

 riaditeľka